OpenLLM-France/wikimedia huggingface dataset:
# Gwiriko

Gwiriko fou un estat africà que ocupava bona part del modern estat de Burkina Faso.
El maghan (príncep) Famarha, germà de Sekou Outtara de Kong, va reclamar drets al govern, després d'una campanya victoriosa al nord, però els dotze fills de Outtara, cadascun dels quals tenia un feu, el van poder expulsar. Es va dirigir cap a Bobo Dioulasso, de la que es va apoderar (i després de bona part del modern estat de Burkina Faso), obrint una llarga sèrie de disputes entre aquesta ciutat i Kong. Bobo Dilouasso va esdevenir capital del regne de Gwiriko. El 1895 va caure en poder de França i la reialesa fou abolida el 1915.

## llista de sobirans (maghans)

* 1714 - 1729 Famaghan Wattara
* 1729 - 1742 Famaghan dan Tyeba
* 1742 - 1749 Kere Massa Wattara
* 1749 - 1809 Magan Wule Wattara
* 1809 Dramani
* 1809 - 1839 Dyori Wattara
* 1839 - 1851 Bako Moru Wattara
* 1851 - 1854 Laganfyela Moru
* 1854 - 1878 Ali Dyan
* 1878 - 1885 Kokoroko Dyan
* 1885 - 1892 Sabana
* 1892 - 1897 Tyeba Wattara "Nyandane"
* 1897 - 1909 Pintyeba Wattara
* 1909 - 1915 Karamoko

## Referències

llista de sobirans
# Mas de Martí

«Mas de Martí» té aquests significats:
* Mas de Martí (Batea). Edifici del municipi de Batea (Terra Alta)
* Mas de Martí (Pla de Santa Maria). Edifici del municipi del Pla de Santa Maria (Alt Camp)
# Historias de la puta mili

«Historias de la puta mili» té aquests significats:
* Historias de la puta mili (sèrie de còmics), sèrie de còmics espanyola començada el 1986 per Ivà
* Historias de la puta mili (pel·lícula), pel·lícula espanyola del 1994 dirigida per Manuel Esteban i Marquilles
* Historias de la puta mili (sèrie de televisió), sèrie de televisió espanyola del 1994 de Telecinco
# Frelinghien

Frelinghien és un municipi francès, situat a la regió dels Alts de França, al departament del Nord. L'any 2006 tenia 2.566 habitants. Limita al nord amb Deûlémont, a l'est amb Quesnoy-sur-Deûle, al sud-est amb Verlinghem, al sud amb Pérenchies i al sud-oest amb Houplines.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.560 | 1.703 | 1.942 | 2.181 | 2.228 | 2.395 | 2.566 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001 - | Michel Pacaux | UMP |
# Gwinner

Gwinner és una població dels Estats Units a l'estat de Dakota del Nord. Segons el cens del 2000 tenia 717 habitants.

## Demografia

Segons el cens del 2000, Gwinner tenia 717 habitants, 298 habitatges, i 202 famílies. La densitat de població era de 216,3 hab./km².
Dels 298 habitatges en un 31,9% hi vivien nens de menys de 18 anys, en un 57,7% hi vivien parelles casades, en un 4,7% dones solteres, i en un 32,2% no eren unitats familiars. En el 26,8% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,9% tenia menys de 18 anys, un 7,7% entre 18 i 24, un 30,5% entre 25 i 44, un 23,2% de 45 a 60 i un 11,7% 65 anys o més.
L'edat mediana era de 35 anys. Per cada 100 dones de 18 o més anys hi havia 106,3 homes.
La renda mediana per habitatge era de 44.000 $ i la renda mediana per família de 48.250 $. Els homes tenien una renda mediana de 39.150 $ mentre que les dones 20.417 $. La renda per capita de la població era de 18.272 $. Entorn del 8,2% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gwinner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Gwinner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# María Jesús Aramburu del Río

María Jesús Aramburu del Río (Sevilla, 28 d'octubre de 1951) és una política andalusa, diputada al Parlament d'Andalusia, al Parlament espanyol i al Parlament europeu.

## Biografia

Llicenciada en filologia hispànica per la Universitat de Sevilla, des de 1986 ha treballat com a professora d'anglès en ensenyament secundari a l'IES Polígono del Sur. Alhora, milita al moviment feminista i ha realitzat els estudis del programa de doctorat i diploma d'Estudis Avançats sobre Investigacions Feministes Estratègies del poder polític: gènere, raça i violència. També ha participat en el projecte d'investigació Els efectes perversos de l'aplicació matemàtica i biològica de la quota femenina de la Universitat Pablo Olavide de Sevilla.
Ha estat membre del Partit Comunista d'Espanya-PCA, del que n'ha estat membre del comitè federal. Quan el PCE es transformà en Izquierda Unida-Convocatòria per Andalusia en fou nomenada membre del Consell Federal i de la junta permanent, així com responsable de formació teòrica.
El 1993 entrà com a diputada al Parlament d'Andalusia en substitució de Felipe Alcaraz Masats, escollit a les eleccions de 1990, i fou nomenada portaveu d'educació i dona i consellera de RTVE a Andalusia. Deixà el seu escó quan fou escollida diputada a les eleccions al Parlament Europeu de 1994 i fou membre de la Comissió de Drets de la Dona del Parlament Europeu fins al 1996, quan va dimitir per a presentar-se a les eleccions generals espanyoles de 1996, essent escollida diputada d'IU per Sevilla. De 1998 a 2000 ha estat portaveu de la Comissió d'Educació i Cultura del Congrés dels Diputats.
El 2000 deixà la política i tornà a l'ensenyament al seu antic institut de batxillerat, on actualment és coordinadora del programa d'Atenció a la diversitat en el seu centre, i coordinadora del Pla d'igualtat entre homes i dones en l'educació.

## Enllaços externs

* Currículum al web del Congrés sobre l'Èxit Educatiu (2009)
* Fitxa del Parlament Europeu
* Fitxa del Congrés des Diputats
* Fitxa del Parlament d'Andalusia
# Johann Friedrich Gmelin

    Aquest autor és citat en taxonomia animal amb el nom «Gmelin».
Johan Friedrich Gmelin (nascut a Tübingen el 8 d'agost del 1748 i mort a Göttingen l'1 de novembre del 1804) fou un naturalista, botànic i entomòleg alemany.
Després de graduar-se en medicina el 1768, aconseguí el lloc de professor de medicina a Tübingen el 1772 i el 1775 aconseguí la càtedra de medicina i química a la Universitat de Göttingen.
El 1788 publicà una nova edició del Systema naturae de Carl von Linné, completant-la amb moltes addicions i modificacions.

## Bibliografia

* A. R. Kabat, R. E. Petit The two printings of J. F. Gmelin's Systema Naturae, 13th edition (1788-96) The Nautilus 102(4): 164-166. (1988)
* Roland Hoffmann Gmelin 1791 – Schon mal gehört? Wer war das eigentlich? Club Conchylia Inf. Jahr 33(1-3) (2001)
* F. Didot Frères Nouvelle Biographie Générale Paris, 1862.

## Referències

* ↑ Es poden consultar els tàxons descrits per aquest autor a International Plant Names Index (anglès)
# Formatge groc

El formatge groc és el nom amb què s'anomena tota una sèrie de formatges molt populars als Estats Units, comercialitzats per companyies estatunidenques com Kraft Foods, Borden, tot i que també suïsses com Nestlé, i d'altres.
També es coneixen com a tranchettes, que és un nom comú per als productes envasats d'aquest tipus. S'anomena formatge groc bàsicament pel seu color groguenc-ataronjat, i es fan a partir de mesclar formatges com el Colby i el Cheddar, i solen dur ingredients com llet, sèrum de llet, greixos lactis, proteïna de llet concentrada, proteïna de sèrum, sal...

## Vegeu també

* Formatge
* Cheddar
* Anàleg del formatge
# María Estela Martínez de Perón

María Estela Martínez de Perón, coneguda com a Isabelita (La Rioja, Argentina, 4 de febrer de 1931), és una política argentina, que exercí el càrrec de Presidenta de l'Argentina entre 1974 i 1976, amb què es convertí en la primera dona cap d'Estat d'una república americana.
Vicepresidenta amb el seu marit Juan Domingo Perón, en morir aquest va prendre possessió de la presidència de la república l'1 de juliol de 1974. Tot i mancada del carisma de la seva predecessora Evita Perón, d'antuvi rebé força suport al país. Emperò, perdé ràpidament la popularitat, atès que la seva gestió es caracteritzà per l'autoritarisme, la repressió contra forces d'esquerra i sindicats, els assassinats polítics i el paper força destacat del seu home de confiança, el tenebrós José López Rega.
El seu mandat fou enderrocat mitjançant un cop d'estat militar el 24 de març de 1976, que va donar pas a l'autoanomenat Procés de Reorganització Nacional i que la va mantenir detinguda il·legalment alguns anys. En ser alliberada, el 1981, s'instal·là a Espanya, on viu actualment.
El 2007, per motiu de l'obertura de causes judicials pels assassinats polítics comesos durant el seu govern, es va presentar una sol·licitud d'extradició en contra seva. El 2008, l'Audiència Nacional, considerant que els delictes pels quals la reclamaven no eren crims contra la humanitat, va desestimar la petició, en considerar-los prescrits.

## Referències

* ↑ María Estela Martínez de Perón, ElPaís.com, 29 d'abril 1983 (castellà)
* ↑ El Gobierno dará curso "urgente" a la extradición de Isabel Perón Arxivat 2008-01-05 a Wayback Machine., LaNación.com, 18 de gener 2007 (castellà)
* ↑ «Espanya desestima extradir Isabel Perón». Avui, 29-04-2008.
# Hospital de Sant Llàtzer

«Hospital de Sant Llàtzer» té aquests significats:
* Hospital de Sant Llàtzer (Terrassa)
* Hospital de Sant Llàtzer (Girona)
* Hospital de Sant Llàtzer (Barcelona)
# Exèrcit professional

Exèrcit professional és aquell exèrcit regular compost exclusivament per militars professionals, és a dir, sense que en formi part personal de lleva, donada la inexistència de servei militar obligatori. Els membres de l'exèrcit professional poden ésser, bé militars de carrera (amb dedicació exclusiva i, en principi, vitalícia), bé voluntaris o contractats (ambdós per a un període determinat de servei).
L'exèrcit professional es configura en la pràctica totalitat com a exèrcit permanent; ambdós conceptes tendeixen a coincidir, en aquest model professionalitzat. En cas de necessitat, però, les forces de l'exèrcit permanent es poden augmentar mitjançant la mobilització de la reserva voluntària, composta per civils que voluntàriament realitzen pràctiques i exercicis militars a temps parcial, i que poden incorporar-se al servei actiu quan hi siguin cridats.
L'exèrcit professional, doncs, comporta la inexistència de servei militar obligatori. Constitueix, així, un dels dos grans models d'exèrcit regular, tot contrastant amb el model d'exèrcit de lleva. El model d'exèrcit professional té l'avantatge d'un alt grau de capacitació, el desavantatge d'una petitesa relativa, i el perill de facilitar el desenvolupament de tendències pretorianes. Aquest model tendeix a ser ben vist per la població civil, exempta del servei militar; però alguns sectors el critiquen com a privatització de la defensa nacional, la qual deixa d'ésser tasca de tot el poble.
El model d'exèrcit professional, que és el tradicional del món anglòfon, avui està en expansió a Europa, en detriment de l'exèrcit de lleva, potser perquè molts estats no es creuen en perill de guerra oberta de defensa del territori, i només preveuen operacions de policia a gran distància del territori propi.
D'altra banda, no s'ha de confondre el concepte d'exèrcit professional amb el d'exèrcit permanent: hi ha exèrcit permanent (i, generalment, reserva) tant en l'exèrcit de lleva com en l'exèrcit professional. És a dir, només es parla d'exèrcit professional allà on no vigeix el servei militar obligatori.
Equivalències en altres llengües: ang. voluntary army, professional army, esp. ejército profesional, fr. armée de métier, it. esèrcito professionale, port. exército profissional.

## Vegeu també

* Empresa militar privada
* Exèrcit de lleva
* Exèrcit permanent
* Exèrcit regular
* Forces armades
* Reserva militar
# José Muñoz

José Muñoz és el nom dels següents personatges:
* José Muñoz Lladró, polític valencià
* José Muñoz del Castillo, químic espanyol
* José Muñoz Congost, sindicalista espanyol
* José Antonio Muñoz, dibuixant, autor de còmics i il·lustrador argentí
* José Muñoz Sánchez, polític espanyol
# Fatima Sultani

Fatima Sultani, es una alpinista afganesa que va néixer al 2002 a Kabul i que es considera la dona mes jove en pujar el cim del Noshaq.

## Biografia

La seva infantesa la va passar sota el règim dels talibans que van governar el seu país entre 1996 i 2001. Aquest règim va prohibir l'educació per a les dones i que aquestes poguessin surtin de casa sense un parent masculí entre altres restriccions.
Va començar l'esport de l'escalada com aficionada el 2019 amb l'objectiu de fomentar l'interès de les noies afganeses per l'alpinisme. El 6 d'agost 2020, Sultani va fer història de l'alpinisme a l'Afganistan quan amb divuit anys, va pujar al cim de la muntanya més alta Noshaq situada a la província de Badakhshan al nord de l'Afganistan. El Noshaq és també el segon cim més alt de la serralada Hindu kush, després del Tirich Mir situat a una alçada de 7492 metres sobre el nivell del mar.
L'equip d'escalada, format per tres dones afganeses i sis homes de diferents punts del país, va començar l'aventura el 18 de juliol del 2020 i després de tres setmanes, el 6 d'agost, van poder fer aquest cim. El seu assoliment va permetre entrar en el selecte grup d'escaladors que l'han coronat.
Sultani és un dels membres de l'equip del grup Hike Ventures-Afghanistan que dona suport a l'alpinisme afganès amb els recursos obtinguts pels membres de l'organització.
Ella i seu equip de muntanyencs han conquerit quatre cims de muntanya fins ara. Un d'aquests cims es el Lalan, que es troba a la província de Panjshir. El segon cim es el Salang a la serra de Hindu Kush, districte de la província de Parwan. El tercer cim es troba a la muntanya Qurigh i l'últim és el pic Noshaq, una de les ascensions més dures del món, i el més alt de l'Afganistan.
Fatima Sultani practica també altres esports i ha estat membre de la selecció nacional de boxa, taekwondo i jiu jitsu durant els últims set anys.

## Reconeixements

Ha estat nomenada com una de les 100 dones de la BBC el 2021.

## Referències

* ↑ Hakimi, Orooj «Young Afghan female mountaineer plans next summit to 'show the world what we can do'» (en anglès). Reuters, 30-09-2020.
* ↑ «After climbing Afghanistan's highest peak, Fatima Sultani plans next summit» (en anglès). wionews.com, 30-09-2020. [Consulta: 24 febrer 2022].
* 1 2 3 «BBC 100 Women 2021: Who is on the list this year?» (en anglès). BBC News, 07-12-2021.
* ↑ «Two Afghan women climb country's highest peak» (en anglès). southasiamonitor.org, 18-08-2020. [Consulta: 24 febrer 2022].
* ↑ «Grant winners summit highest Afghanistan peak» (en anglès australià), 10-08-2011. [Consulta: 24 febrer 2022].
* ↑ Ashrafi, Nabilla. «All-Afghan Team, with 2 Women, Climb Nation's Highest Peak» (en anglès). tolonews.com, 18-08-2020. [Consulta: 24 febrer 2022].
* ↑ «Afghan woman scales mountain peaks in hope of bringing honour to country» (en anglès). reuters.screenocean.com, 29-09-2020. [Consulta: 24 febrer 2022].
# Francisco Fernández Fábregas

Francisco Fernández Fábregas (Granada, 26 d'agost de 1944) és un diplomàtic espanyol que d'ençà el 2008 ocupava el càrrec d'ambaixador d'Espanya a Polònia i va ser destituït el 9 de juliol de 2012 arran de les seves paraules inconvenients referint-se a la selecció de futbol francesa durant la celebració de l'Eurocopa del 2012.

## Referències

* ↑ Article de Vilaweb, 14 de juliol de 2012
# HSQLDB

HSQLDB és un sistema de gestió de bases de dades relacionals, està escrit en el llenguatge de programació Java. El seu desenvolupament es basa en el Projecte Hypersonic SQL del Thomas Mueller, que posteriorment ha desenvolupant el gestor de bases de dades H2.
HSQLDB es desenvolupa sota la llicència BSD.
Com a característiques principals podem destacar el suport, encara que no complet, als estàndards SQL-92, SQL-99 i SQL:2003. El pes de l'aplicació és dels més petits (entre 100 kbytes i 600 kbytes depenent de la versió). Aquest sistema gestor de bases de dades ofereix la possibilitat de treballar amb les bases de dades en memòria o guardar-les en el disc dur. Ens podem trobar tant la versió de servidor com a sistema enbegut en una altra aplicació donat la seua reduïda grandària. Aquest sistema gestor compta també amb un driver per a connexió amb aplicacions desenvolupades en el llenguatge Java, driver JDBC.
En aquests moments HSQLDB s'utilitza com a sistema gestor de bases de dades i gestor de persistència en projectes de codi lliure, com Base, el servidor JBoss i els marcs de treball com Hibernate, Grails o Spring. També s'utilitza en productes comercials com Mathematica.

## Vegeu també

* Base de dades
* SQL

## Enllaços externs

* HSQLDB en SourceForge.net
* Programari que utilitza HSQLDB
# María Estrella Matutes Prats

Maria Estrella Matutes Prats, també coneguda com a Stella Matutes (Barcelona, 1972) és una política eivissenca, consellera insular d'Economia i Hisenda, Vies i Obres del Consell Insular d'Eivissa i Formentera en la VI Legislatura.

## Biografia

Filla del polític i empresari Abel Matutes Juan. Ha fet estudis a Brussel·les d'administració i direcció d'empreses i és llicenciada en Gestió Comercial i Màrqueting (ESIC). Es va iniciar laboralment ocupant càrrecs directius al grup d'empreses de la família Matutes, com els Fiesta Hotels & Resorts.
Militant del PP, a les eleccions al Parlament de les Illes Balears de 2003 fou escollida diputada del parlament balear -tot i que renuncià 8 dies després de prometre el càrrec- i membre del Consell Insular d'Eivissa i Formentera. De 2003 a 2007 fou consellera d'Economia i Hisenda i de Vies i Obres Públiques, encarregant-se de la gestió de les carreteres i autovies insulars. El 2008 va deixar el seu càrrec al Consell i la política per gestionar els negocis familiars.
En 2012 fou acusada per l'Audiència Provincial de Palma d'haver votat l'aprovació del Pla Territorial Insular que va afectar uns terrenys al litoral de Ses Variades de Sant Antoni de Portmany, en els quals ella tenia interès "personal directe i familiar". Tanmateix, en 2013 fou exonerada del càrrec sense tan sols haver d'anar a judici perquè els fets havien prescrit.

## Referències

* ↑ Maria Estrella Matutes Prats, a l'Enciclopèdia d'Eivissa i Formentera
* ↑ Relació de diputats i senadors VI Legislatura (2003-2007) PDF
* ↑ El Consell de Eivissa aprueba en pleno extraordinario el cese de Stella Matutes, Diario de Ibiza, 5 de maig de 2008
* ↑ Una empresaria hija de Abel Matutes será juzgada por negociaciones prohibidas, EL País, 14 de novembre de 2012
* ↑ Una hija del exministro Matutes, absuelta sin juicio de negociaciones prohibidas, El País, 4 de novembre de 2013
# Hugo Porfírio

Hugo Porfírio (Lisboa, 8 de setembre de 1973) és un exfutbolista portugués, que jugava de lateral.

## Trajectòria

Va començar a destacar a les files de l'Sporting de Portugal, però al no trobar lloc al planter lisboeta, va ser cedit tres vegades consecutives: al FC Tirsense, a la União Leiria i al West Ham United FC anglès. La temporada 97/98 fitxa pel Racing de Santander de la lliga espanyola, però tan sols una temporada després retorna al seu país per militar al Benfica.
Sense espai a l'altre gran club de la capital, entraria en una nova roda de cessions a equips portuguesos i anglesos, fins al punt de jugar amb el filial del Benfica. Posteriorment, va militar en modestos equips del seu país. Es va retirar el 2008 després de recalar al saudita Al-Nasr.

## Selecció

Hugo Porfírio va ser tres vegades internacional amb Portugal, tot disputant l'Eurocopa de 1996. També va estar a la selecció olímpica d'eixe any, a Atlanta 96.
# José Muñoz del Castillo

José Muñoz del Castillo (Granada, 1850 – Madrid, 30 de gener de 1926) fou un químic espanyol, acadèmic de la Reial Acadèmia de Ciències Exactes, Físiques i Naturals.

## Biografia

Doctor en química i farmàcia, en 1869 obté, per oposició, la càtedra d'elements de Física i Química de l'Institut Provincial de Segon Ensenyament de Logronyo. Alhora va dirigir la revista Las Vides Americanas i va establir el primer viver de ceps d'origen americà. El 1878 va fer conferències divulgatives sobre la fil·loxera i en 1880 va assistir com a delegat del Ministeri de Foment d'Espanya al Congrés Internacional Fil·loxèric de Saragossa.
En 1881 cessa del càrrec a l'Institut quan aconsegueix la càtedra d'ampliació de física a la Universitat de Saragossa, on impulsarà la creació de l'Observatori Meteorològic. Alhora, en 1886 va proposar la creació d'una Acadèmia de Ciències de Saragossa, projecte que no quallaria fins a 1914. En 1887 va obtenir la càtedra de mecànica química de la Universitat Central de Madrid, d'on el 1904 va dirigir el Laboratori de Radioactivitat. Es va dedicar a estudiar la radioactivitat de les aigües minerals. El desembre de 1899 fou elegit acadèmic de la Reial Acadèmia de Ciències Exactes, Físiques i Naturals, ingressant el 1901 amb el discurs Estequiología o Química de los cuerpos simples. El 1907 fou president de la Reial Societat de Física i Química i el 1910 fou escollit senador del regne per la Universitat de Sevilla.

## Obres

* Vademécum-filoxérico (1880)
* Tratado elemental de física (1882 i 1890)
* La porcelana del amianto en los hospitales (1895)
* Ejercicios prácticos de Física (1901)

## Referències

* ↑ Aguas, semillas y radiaciones. El laboratorio de Radiactividad de la Universidad de Madrid, 1904-1929. Néstor Herrán Corbacho. Consejo Superior de Investigaciones Científicas (CSIC), 2008. ISBN 978-84-00-08692-3. Vegeu la pàgina 191.
* ↑ El Sol (Madrid) de 3/2/1926 –pàgina 4– i La Voz (Madrid) de 3/2/1926, pàgina 2, recullen la notícia de la mort.
* ↑ «José Muñoz del Castillo». Gran Enciclopedia Aragonesa. Saragossa: DiCom Medios SL, sota llicència Creative Commons.
* ↑ Don José Muñoz del Castillo a lacatedraldepapel.wordpress
* ↑ Biografia Arxivat 2016-06-03 a Wayback Machine. al web de la RAC
* ↑ Presidents de la RSEF
* ↑ Fitxa del Senat
# Haplochromis gracilior

Haplochromis gracilior és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10,4 cm de longitud total.

## Distribució geogràfica

Es troba al llac Kivu (Àfrica oriental).

## Referències

* 1 2 FishBase (anglès)
* ↑ Snoeks, J., 1994. The haplochromines (Teleostei, Cichlidae) of Lake Kivu (East Africa): a taxonomic revision with notes on their ecology. Ann. Mus. R. Afr. Centr., Sci. Zool., 270:1-221.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.